Nu doar romanii se calca in picioare pentru a cumpara ceva care nu le trebuie oricum "la oferta". La Londra, zece politisti au fost raniti si trei persoane au fost arestate dupa ce o promotie la haine s-a transformat intr-o adevarata revolta.
Incidentul s-a petrecut vineri, in Brick Lane, cand peste 2.000 de britanici au luat cu asalt un magazin "American Apparel". Asteptand deschiderea usilor, oamenii si-au pierdut rabdarea si s-au luat la bataie, arata Times Online.
Politistii care au fost chemati sa calmeze spiritele au fost pusi la pamant de multimea care parca innebunise.
Un purtator de cuvant al Scotland Yard a declarat ca zece politisti au fost raniti, insa niciunul nu a trebuit sa fie internat, ranile fiind usoare. Principala cauza, dupa cum a spus oficialul, a fost ca autoritatile nu au fost informate de numarul de participanti.
Magazinul American Apparel a trebuit sa opreasca vanzarea, mai putin de 30 de oameni din cei 2.000 apucand sa cumpere ceva.